b'\n_START_ARTICLE_\nTTL\n_START_SECTION_\nUkratko\n_START_PARAGRAPH_\nOd svog uvo\xc4\x91enja 1963. od strane ameri\xc4\x8dke tvrtke Sylvania godine TTL sklopovi su osobito ra\xc5\xa1irena integrirana kola i jako su va\xc5\xbeni u ra\xc4\x8dunarstvu, industrijskim upravlja\xc4\x8dkim ure\xc4\x91ajima, instrumentima, elektronici \xc5\xa1iroke potro\xc5\xa1nje, i u mnogim drugim granama gdje se koristi elektronika. Danas (2014.) TTL integrirana kola jo\xc5\xa1 se proizvode u svijetu. Najpoznatija serija TTL sklopova je Texas Instruments serija 7400 koja je tijekom 1960-tih i 1970-tih postala de-facto standard za ra\xc4\x8dunarstvo i digitalnu tehniku.Mnoge ra\xc4\x8dunarske tvrtke koristile su TTL krugove u razvoju minira\xc4\x8dunala tijekom 1960-tih i 1970-tih godina. Primjer su DEC-ova PDP-8 serija minira\xc4\x8dunala, Data General Nova, Hewlett-Packard-ove serije 21MX, 1000, i 3000. Prije razvoja mikroprocesora, TTL sklopovi bili su sastavni dio hobi ra\xc4\x8dunala koja su se pojavljivala kroz 1970-tim godinama u SAD-u i drugim zapadnim zemljama.\n_START_SECTION_\nPovijest\n_START_PARAGRAPH_\nTTL sklopovi bio je izum James L. Buiea koji je stvoren 1961. godine dok je radio za tvrtku TRW. Izum je prvo dobio ime transistor-coupled transistor logic (TCTL) (hrv. tranzistorski spojena tranzistorska logika)), dok prva tr\xc5\xbei\xc5\xa1na izvedba je bila kroz ameri\xc4\x8dku tvrtku Sylvania 1963. godine gdje su TTL sklopovi bili poznati pod imenom Sylvania Universal High-Level Logic family (SUHL) (hrv. Sylvania visoko univerzalna logi\xc4\x8dka porodica). SHUL sklopovi rabljeni su u proizvodnji upravlja\xc4\x8dkih sistema za rakete zrak-zrak AIM-54 Phoenix tijekom 1960-tih.'